cyanic-selkie/wikianc huggingface dataset:
Հուշարար (պարբերաթերթ)
Պատմություն
Խմբագիրներ՝ Վահան Քյուրքճյան, Վահե Հայկ, Գրիգոր Գալուստյան (Կիլիկեցի), Երվանդ Մեսիայան, Գ. Խանամիրյան, Արշալույս Գույումճյան, Անդրանիկ Փոլատյան։
1963 թվականին «Հուշարար»-ի և «Միութիւն» թերթերի միավորումով ստեղծվել է «Յուշարար-Միութիւն» ամսաթերթը։
Վացլավ Նոյման
Վացլավ Նոյման (Václav Neumann, ), չեխ դիրիժոր, ջութակահար, երաժշտագետ ։
Կենսագրություն
Նոյմանը ծնվել է Պրահայում։ 1944 թվականին ավարտել է Պրահայի կոնսերվատորիան, որտեղ սովորել է Յոզեֆ Միկայի, Պավել Դեդեչեկի և Մեթոդ Դոլեժիլի հետ ։ 1945 թվականին եղել է Սմետանա քառյակի հիմնադիրներից մեկը, որտեղ նա առաջինն է ջութակ նվագել մինչև 1947 թվականը։ Միևնույն ժամանակ նա նվագել է Չեխիայի ֆիլհարմոնիկ նվագախմբում՝ երբեմն փոխարինելով Ռաֆայել Կուբելիկին դիրիժորի ստենդում; 1948 թվականին Կուբելիքի արտագաղթից հետո Նեյմանին խնդրեցին փոխարինել նրան, սակայն նա հրաժարվեց։ Ղեկավարել է Կառլովի Վարիի (1951-1954), Բռնոյի (1955), Պրահայի սիմֆոնիկ նվագախմբի (1956-1964) սիմֆոնիկ նվագախմբերը, մինչդեռ մշտապես աշխատել է Բեռլինի Կոմիշե օպերայի բեմադրության վրա։ Նոյմանը 1964 - 1968 թվականներին եղել է Լայպցիգի Գևանդհաուս նվագախմբի դիրիժոր։ 1968 թվականին Կարել Անչերլի արտագաղթից հետո նա կրկին հրավիրվեց ղեկավարելու Չեխիայի ֆիլհարմոնիկ նվագախումբը և այս անգամ ընդունեց առաջարկը նվագախմբի ղեկավարում մնաց մինչև 1990թ ։ Նոյմանը դասավանդել է Պրահայի Կատարողական արվեստների ակադեմիայում, որտեղ նրա ուսանողների թվում էին Օլիվեր ֆոն Դոնագնին և Վիտեսլավ Պոդրազիլը ։
Ռեպերտուար
Նոյմանը Չեխիայում և ամբողջ աշխարհում հայտնի էր որպես չեխական երաժշտության, այդ թվում՝ Լեոշ Յանաչեկի օպերաների քարոզիչ և հանրահռչակող։ Նրա ամենանշանակալի ձայնագրություններից են Գուստավ Մալերի, Անտոնին Դվորժակի, Բոգուսլավ Մարտինուի բոլոր սիմֆոնիաները, Լյուդվիգ վան Բեթհովենի, Ֆրենց Լիստի, Յոհաննես Բրամսի, Բեդրժիխ Սմետանայի, Անտոն Բրուկների, Յոզեֆ Սուկի, Յուլիուս Ֆուչիկի ստեղծագործությունները։ Նա ակտիվորեն առաջ է մղել Միլոսլավ Կաբելացի ստեղծագործությունը, մասնավորապես՝ կատարել և ձայնագրել է նրա ութերորդ «անտիֆոնիկ» սիմֆոնիան՝ կոմպոզիտորի ժառանգության ամենաբարդներից մեկը։
Արտաքին հղումներ
Կատեգորիա:Չեխ դիրիժորներ Կատեգորիա:Չեխ ջութակահարներ Կատեգորիա:Բնօրինակում անաղբյուր հոդվածներ Կատեգորիա:ԳԴՀ ազգային մրցանակի դափնեկիրներ
Թելեք (Մալաթիայի գավառ)
Թելեք, գյուղ Արևմտյան Հայաստանում, Խարբերդի վիլայեթի Մալաթիայի գավառակում ։ Գտնվւոմ էր Խարբերդ քաղաքից 38 կմ հարավ, Ղազանգյոլ լճակից 17 կմ հարավ-արևմուտք, Եփրատ գետի ձախ կողմի սարավանդում ։
Բնակչության մասին տվյալներ չեն պահպանվել։
Ծանոթագրություններ
Կատեգորիա:Արևմտյան Հայաստանի գյուղեր
M3D
M3D, հունգարական հեռուստաալիք ազգային Magyar Televízió հեռուստաընկերության կազմում։ Հեռարձակվում է 2012 թվականի հունիսի 25-ից։ Հունգարիայի առաջին 3D ֆորմատով հեռարձակվող հեռուստաալիքն է։
Ծանոթագրություններ
Կատեգորիա:Հունգարիայի հեռուստաընկերություններ Կատեգորիա:Հունգարալեզու հեռուստաալիքներ
Կոլրուա լա Ռոշ
Կոլրուա լա Ռոշ (Colroy-la-Roche), համայնք Ֆրանսիայի Գրանդ Էստ մարզի Ստորին Հռենոս գավառում ։
Բնակչությունը 2006 թվականի դրությամբ կազմում է 478 մարդ, բնակչության խտությունը` 58.44 մարդ/կմ²։ Բնակավայրը զբաղեցնում է 8.18 կմ² տարածք։
Աշխարհագրություն
Գտնվում է Փարիզ քաղաքից 360 կմ արևելք, Ստրասբուրգ քաղաքից` 50 կմ հարավ-արևմուտք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 330 աշխատունակ (15-64 տարեկան) բնակիչ, որոնցից ակտիվ էին 242-ը, իսկ ոչ ակտիվները` 88։ Ակտիվության ցուցանիշը կազմում է 73,3 %։ 242 աշխատունակ մարդկանցից աշխատել է 220 անձ (123 տղամարդ և 97 կին)։ Գործազուրկ են եղել 22 անձ (5 տղամարդ և 17 կին)։ 88 անաշխատունակներից 15-ը եղել են աշակերտներ կամ ուսանողներ, 42-ը` թոշակառուներ, իսկ 31-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Արմեն Եդիգարյան
Արմեն Արայի Եդիգարյան, հայ դիվանագետ, Հյուսիս-Ատլանտյան պայմանագրի կազմակերպությունում Հայաստանի առաքելության ղեկավար։
Ծանոթագրություններ
Կատեգորիա:Հայ դիվանագետներ Կատեգորիա:Դիվանագետներ այբբենական կարգով Կատեգորիա:ՀՀ արտակարգ և լիազոր դեսպաններ Կատեգորիա:1965 ծնունդներ Կատեգորիա:Դեկտեմբերի 16 ծնունդներ Կատեգորիա:ՀՊՃՀ շրջանավարտներ Կատեգորիա:Հայաստանի Հանրապետության արտակարգ դեսպանորդ և լիազոր նախարարի դիվանագիտական աստիճան ունեցող անձինք
Կրուտեց (գյուղ, Ալեկսանդրովսկի շրջան)
Կրուտեց (Крутец), գյուղ Ռուսաստանի Վլադիմիրի մարզի Ալեկսանդրովսկի շրջանի կազմում։
Բնակչությունը 2010 թվականին գրանցված տվյալներով կազմում էր 61 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Վլադիմիրի մարզի Ալեկսանդրովսկի շրջանի բնակավայրեր
Տոկուձին Յոսիոկա
Տոկուձին Յոսիոկա (吉岡徳仁, ), ճապոնացի առավել հայտնի ժամանակակից դիզայներներից մեկը։
Կարճ կենսագրություն
Ծնվել է 1967 թվականին, Սագա պրեֆեկտուրայում։ 1986 թվականին ավարտել է դիզայնի դպրոցը Կուվասավայում, Տոկիոյում, այնուհետև փորձաշրջան է անցել Սիրո Կուրամատոյի ղեկավարությամբ։ Աշխատել է Իսսեյ Միյակեում (Issey Miyake), և այսօրվա դրությամբ նրա ամենահայտնի աշխատանքներից մեկն այդ դիզայն ստուդիայի համար նախագծված խանութն է Տոկիոյում։ 1992 թվականից ինքնուրույն գործունեություն է սկսել որպես ֆրիլանսեր, իսկ 2000 թվականին հիմնել է սեփական «Tokujin Yoshioka Design» ընկերությունը։ Համագործակցում է Իսսեյ Միյակեի հետ ավելի քան քսան տարի։
Ստեղծագործություն
Տոկուձին Յոսիոկայի ստուդիան ինտերիեր և ցուցադրության տարածքներ է ձևավորում Issey Miyake-ի, Hermes-ի, Muji-ի և Peugeot-ի համար, ինչպես նաև ակտիվորեն ներգրավված է արտադրական դիզայնի ոլորտում։ Տոկուձին Յոսիոկայի ինստալյացիաներում առկա է խաղարկային ֆուտուրիզմի ընդգծված գեղագիտություն։ 2002 թվականին դիզայներն արտադրանքի հավաքածու է մշակել իտալական Driade ընկերության համար` Tokyo Soft անվամբ, որը դարձել է աշխարհում փափուկ կահույքի լավագույն օրինակներից մեկը։
2001 թվականին Տոկուձին Յոսիոկան ներկայացրել է բազկաթոռների էպատաժային Honey Pop հավաքածուն, որը ներառում էր ինքնատիպ տրանսֆորմերներ` պատրաստված սեղմված թղթի թերթիկներից։ Honey Pop բազկաթոռը, որը նաև հայտնվել է Բեռլինի Vitra Design թանգարանում և Նյու Յորքի ժամանակակից արվեստի թանգարանում, ամբողջությամբ կրկնում է դրա մեջ նստող մարդու մարմնի ձևերը։ Նրբագեղ «honey-pop design»-ը զարգացվել է նաև բազկաթոռների հետագա փորձարկումների ժամանակ, որի արդյունքում հայտնվել է «Tokyo-Pop» հավաքածուն (2002)։ Այդ հավաքածուի բազկաթոռը, որն ստեղծված էր ժամանակակից պոլիմերային նյութերից, մեծ հաջողություն է ունեցել Միլանի միջազգային սալոնում։
2006 թվականին նույն միլանյան սալոնում ճապոնացի դիզայները ներկայացրել է իր նորաթուխ նախագիծը` Pane Chair բազկաթոռը (իտալերեն pane բառը նշանակում է հաց)։ Ինքը` դիզայներն ասում է, որ «բազկաթոռային» փորձարկումներով է զբաղվում այն պատճառով, որ դա անելի շատ բարդ է։ Ըստ նրա` մարդկության պատմության ընթացքում ստեղծված բազկաթոռների հազարավոր մոդելներից միայն հարյուրավորները կարելի է հարմարավետ կոչել։
Տոկուձին Յոսիոկայի աշխատանքներից են ժամացույցը, որը նրա ստեղծել է Իսսեյ Միյակէի պատվերով, Media Skin շարքի բջջային հեռախոսը, որն ստեղծվել է KDDI բրենդի համար, ինչպես նաև` երկու նոր բազկաթոռները` «սերուցքայինը» (Panna Chair) և «բազկաթոռ ծաղկեփունջը» (Bouquet Chair):
2007 թվականին դիզայնի Design Miami ցուցադրության ժամանակ Տոկուձին Յոսիոկան ստացել է տարվա լավագույն դիզայների կոչում ։
2015 թվականին ստեղծել է Brook, Moroso փափկաթոռները Լոնդոնում ֆլամանդական Issey Myiake խանութի համար։
2016 թվականին Իսսեյ Միյակեի ցուցահանդեսի համար դիզայները մտահղացել է Transparent body ինստալյացիան։
Տոկուձին Յոսիոկային վստահել են նախագծել 2020 թվականի Օլիմպիական խաղերի ստադիոնը Տոկիոյում։
Նրա ստեղծագործությունները ներկայացված են Նյու Յորքի Ժամանակակից արվեստի թանգարանում, Փարիզի Պոմպիդու կենտրոնում և Վիտրա դիզայնի թանգարանում։
Ծանոթագրություններ
Կատեգորիա:Ճապոնացի դիզայներներ Կատեգորիա:Կահույքի դիզայներներ Կատեգորիա:Ճապոնացի ճարտարապետներ
Բելաշի (գյուղ, Դերգաչևի շրջան)
Բելաշի (Білаші), գյուղ Ուկրաինայի Խարկովի մարզի Դերգաչևի շրջանում։ Հիմնադրվել է 1680 թվականին։
2001 թվականի տվյալներով Բելաշի գյուղում բնակվում էր 86 մարդ։ Բնակավայրը զբաղեցնում է 0,31 կմ² տարածք։ Բնակչության խտությունը կազմում էր 277,42 մարդ/կմ²։
Արտաքին հղումներ
Կատեգորիա:Ուկրաինայի Խարկովի մարզի Դերգաչևի շրջանի բնակավայրեր Կատեգորիա:Ուկրաինայի գյուղեր Կատեգորիա:1680 թվականին հիմնադրված բնակավայրեր
Ստանիսլավկա (գյուղ, Տուլչինի շրջան)
Ստանիսլավկա (Станіславка), գյուղ Ուկրաինայի Վիննիցայի մարզի Տուլչինի շրջանում։ Հիմնադրվել է 1699 թվականին։
2001 թվականի տվյալներով Ստանիսլավկա գյուղում բնակվում էր 170 մարդ։ Բնակավայրը զբաղեցնում է 0,933 կմ² տարածք։ Բնակչության խտությունը կազմում էր 182,21 մարդ/կմ²։
Արտաքին հղումներ
Կատեգորիա:Ուկրաինայի Վիննիցայի մարզի Տուլչինի շրջանի բնակավայրեր Կատեգորիա:Ուկրաինայի գյուղեր Կատեգորիա:1699 թվականին հիմնադրված բնակավայրեր
Կորլե (կանտոն)
Կորլե (Corlay), Ֆրանսիայի կանտոն է, գտնվում է Բրետան շրջանում։ Կոտ դ'Արմոր դեպարտամենտի կանտոնն է։ Մտնում է Սեն Բրիյո օկրուգի մեջ։ Համաձայն 2006 թվականի մարդահամարի կանտոնի բնակչությունը 3108 մարդ էր։ Կանտոնի համարը 2210 է։ Կանտոնում կա 5 կոմունա։
Արտաքին հղումներ
Կատեգորիա:Ֆրանսիայի կանտոններ
(2927) Ալամոսա
(2927) Ալամոսա (Alamosa), աստերոիդ աստերոիդների հիմնական գոտում։ Հայտնաբերվել է 1981 թվականի հոկտեմբերի 5-ին Նորման Թոմասի կողմից Անդերսոն Մեսայում ։
Միջին հեռավորությունը Արեգակից կազմում է 2,532282 ա. մ., առավելագույնը մոտենում է 2,1059 ա. մ. հեռավորության վրա և հեռանում 2,9586 ա. մ. ։ Արեգակի շուրջ մեկ ամբողջական պտույտ է կատարում 1471,86 երկրային օրվա ընթացքում, իր ուղեծրով շարժվելով միջինում 0,244588 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 17,01° անկյուն։
Արտաքին հղումներ
Կատեգորիա:1981 թվականին հայտնաբերված աստղագիտական մարմիններ Կատեգորիա:Նորման Թոմասի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Կիրիլ Գուշչին
Կիրիլ Ալեքսանդրովիչ Գուշչին (Кирилл Александрович Гущин, ), խորհրդային գեղանկարիչ, Սանկտ Պետերբուրգի նկարիչների միության (մինչև 1992 թվականը՝ ՌԽՖՍՀ նկարիչների միության Լենինգրադի կազմակերպություն) "
Կենսագրություն
Ծնվել է Լենինգրադում, արվեստագետ Ալեքսանդր Գուշչինի ընտանիքում։ 1947-1952 թվականներին սովորել է Գեղարվեստի միջնակարգ դպրոցում։ Ավարտելուց հետո 1952 թվականին ընդունվել է Ի. Ե. Ռեպինի անվան գեղանկարչության, քանդակագործության և ճարտարապետության ինստիտուտի գեղանկարչության ֆակուլտետ, որն ավարտել է 1958 թվականին Իոսիֆ Սերեբրյանիի արվեստանոցում՝ ստանալով նկարչի որակավորումը։ Դիպլոմային աշխատանքը եղել է «Գարուն» նկարը ։
Մասնակցել է ցուցահանդեսների 1958 թվականից՝ ցուցադրելով իր աշխատանքները Լենինգրադի կերպարվեստի առաջատար վարպետների ստեղծագործությունների հետ միասին։ Ստեղծել է բնանկարներ, դիմանկարներ, նատյուրմորտներ, ժանրային կոմպոզիցիաներ։ Լենինգրադի նկարիչների միության անդամ է 1960 թվականից։ 1965 թվականից դասավանդել է Լենինգրադի Վ․ Մուխինայի անվան գեղարվեստական-արդյունաբերական բարձրագույն ուսումնարանում։ Անհատական ցուցահանդեսներ են անցկացվել 1989 թվականին Լենինգրադի նկարիչների միության ցուցասրահներում, 2007 թվականին՝ Ռուսական պետական թանգարանում։ Գուշչինի ստեղծած ստեղծագործությունների թվում են՝ «Հին քաղաք», «Առաջին ձյուն» (երկուսն էլ 1959), «Աղջիկը կարմիր սյուզանի վրա» (1965), «Կուտֆիի դիմանկարը», «Արշաբախմբի առավոտը» (երկուսն էլ 1961), «Շինհրապարակ», «Քաղաք տայգայում» (երկուսն էլ 1962), «Ձնառատ օր», «Воспоминание о Суздале» (երկուսն էլ 1966), «Վ. Ն.Սորոկինայի դիմանկարը» (1970), «Окно в Полховом Майдане», «Каргопольские росписи» (երկուսն էլ 1973), «Ուլյանա Իվանովնա Բաբկինայի խաղալիքներ» (1974), «Որդու դիմանկարը» (1975), «Նատյուրմորտ բեգոնիայով» (1976), «Филимоновские игрушки» (1977), «Изба. Весна» (1982), «Цветы и ласточка» (1984), «Ապրիլը Դվորիշչիում» (1985), «Սնկային աշուն» (1988), «Երկնագույն և վարդագույն» (1992), «Աշնան թռչուններ» (1995) և այլն։
Աղբյուրներ
Կատեգորիա:Ռուս նկարիչներ Կատեգորիա:Խորհրդային նկարիչներ Կատեգորիա:ԽՍՀՄ նկարիչների միության անդամներ Կատեգորիա:Սանկտ Պետերբուրգի նկարիչների միության անդամներ Կատեգորիա:Ռուս բնանկարիչներ Կատեգորիա:Ռուսաստանի Դաշնության վաստակավոր նկարիչներ
Գույքահարկ
Հարկը գանձվում է, վերջինիս իրավասություն ունեցող տեղական կառավարման այն մարմնի կողմից, որտեղ գտնվում է գույքը։ Որպես այդպիսի կառույց կարող է հանդիսանալ ազգային կառավարությունը, վարչական մարզի կամ աշխարհագրական մարզի կառավարման մարմինը կամ քաղաքապետարանը։ Մի քանի իրավասու մարմիններ կարող են հարկման ենթարկել նույն գույքը։
Հիմնականում գույքահարկ գանձվում է անշարժ գույքի համար։ Այն կարող է գանձվել տարեկան պարբերականությամբ, կամ անշարժ գույքի գործարքի կնքման պահին, ինչպիսին է օրինակ անշարժ գույքի փոխանցման հարկը։ Այս հարկատեսակին կարող է հակադրվել վարձակալության հարկը, որը հիմնվում էվարձակալական եկամուտ ցուցանիշի և հողի վարձակալության արժեքի վրա, չբացառելով շենքերի արժեքը և այլ բարելավումները։
Գույքահարկի գանձման համակարգի ներդրման արդյունքում կառավարությունները պահանջում են, որպեսզի յուրաքանչյուր գույք գնահատվի, իսկ հարկատեսակի չափը սահմանվի համաձայն գույքի գնահատման արժեքի։
Դասակարգում ըստ իրավասությունների շրջանների
Գույքի դասերը, հարկատեսակի գանձման դրույքաչափերը, գնահատման ընթացակարգերը և արժեքները տարբերվում են ըստ իրավասությունների տարբեր շրջանների դեպքում։
Հայաստան
Հայաստանի Հանրապետությունը միջազգային մակարդակում գույքահարկ-ՀՆԱ հարաբերակցության ցուցանիշով համեմատաբար ցածր դիրք է զբաղեցնում։ Ներկայումս, այն կազմում է 0,2 տոկոս, ի համեմատ 2 տոկոս համաշխարհային միջին ցուցանիշի։ Համաձայն 2021 թվականին Հարկային օրենսգրքում կատարված փոփոխությունների, գույքահարկը այժմ հաշվարկվում է հիմքում ունենալով գույքի շուկայական արժեքը՝ առանձին բնակարանների ու բնակելի տների համար։ Նոր փոփոխությամբ հանվել է նախկինում գործող գույքի չհարկման շեմը, սահմանելով առնվազն 0,05 տոկոս գույքահարկ ։
Անշարժ գույքի հարկման դրույքաչափերը բնակարանների ու բնակելի տների համար ՝
Անշարժ գույքի հարկի դրույքաչափը բազմաբնակարան շենքերի, բնակարանների և ոչ բնակելի տարածքների համար ՝
Ավստրալիա
Ավստրալիայում գույքահարկը գանձվում է ինչպես պետական այնպես էլ ավագանու ինստիտուտի՝ տեղական մակարդակով։ Գույքահարկը վճարվում է գույքի սեփականատերերի կողմից, իսկ վարձակալողներից գույքահարկ չի գանձվում։
Պետական հարկը, որը հաճախ անվանում են նաև «դրոշմանիշային պարտավորություն», որոշվում է գույքի գնման կամ փոխանցման ժամանակ։ Այն սովորաբար կազմում է գնման գնի 5 տոկոսը և վճարվում է գնորդի կողմից։ Գույքի փոխանցման այլ վճարներ ևս հնարավոր է գանձվեն, օրինակ հատուկ լրացուցիչ վճարներ օտարերկրյա ներդրողների համար ։
«Հողի հարկը», որը նույնպես պետական հարկ է համարվում հաշվարկվում է ամեն տարի՝ կախված գույքի արժեքից։ Ավստրալիացիների մեծ մասը չի վճարում հողի հարկ, քանի որ ռեզիդենտների համար հողի հարկի գծով կիրառվում են կամ հարկից ազատումներ, կամ խոշոր զեղչեր։ Այնուամենայնիվ, կախված նահանգներից, կարող են սահմանվել լրացուցիչ հավելավճարներ, այդ թվում տուգանքներ հողի հարկի հետ կապված ։
«Տեղական հարկեր», որոնք գանձվում են տեղական ինքնակառավարման մարմինների կողմից։ Վերջինս հաշվարկվում է յուրաքանչյուր տարվա կտրվածքով, հիմք ընդունելով գույքի արժեքը։ Տեղական հարկերը ավստրալիական ոչ խոշոր տնային տնտեսությունների համար տարեկան միջինում կազմում են 1300 ԱՄՆ դոլար ։
Բրազիլիա
Բրազիլիան Դաշնային Հնարպաետություն է, և վերջինիս կազմում գտնվող սուբյեկտները, ներառյալ ներքին նահանգներ և քաղաքապետարաններ, ինչպես նաև Դաշնային կառավարությունը իրավասություն ունեն գույքահարկի գծով գանձումներ իրականացնելու։ Այդ բոլոր դրույթները ամրագրված են Դաշնային Սահմանադրությամբ։
Ստորև Բրազիլիայում ներկաումս գործող գույքահարկի տեսակները՝
Կանադա
Կանադայում շատ մարզեր գանձում են գույքահարկ հիմնվելով անշարժ գույքի արժեքի կամ օգտագործման վրա։ Սա հանդիսանում է շատ համայնքային իշխանությունների եկամտի հիմնական աղբյուրը։ Չնայած գույքահարկի դրույքաչափերը ըստ տարբեր համայնքապետարանների սահմանման տարբերվում են միմյանցից, այնուամենայնիվ համայնքային օրենսդրության մեջ հստակորեն ամրագրվում են գույքի գնահատման չափանիշները։ Միտումն այն է, որ երկրի ներսում գործեն գույքի գնահատման միևնույն չափանիշները, որպեսսզի ապահովվի համադրելիությունը տարբեր հատվածների գույքահարկերի դրույքաչափերի միջև։ Ինչ վերաբերում է վերագնահատման ցիկլերին, ապա կարող ենք նշել, որ որոշ նահանգներ ունեն երկարաժամկետ վերագնահատումների մեխանիզմներ, իսկ որոշները՝ կարճաժամկետ։ Ըստ էության, Կանադայում սահմանվում են 2 տեսակի գույքահարկեր՝ հողի փոխանցման հարկ և տարեկան կտրվածքով վճարվող գույքահարկ։
Բրիտանական Կոլումբիա
Բրիտանական Կոլումբիայում գույքի փոխանցման հարկը հավասար է գնման գնի առաջին 200,000 ԱՄՆ դոլարի 1 տոկոսի հարկման գնին, 2 տոկոսին՝ մինչև 2մլն ԱՄՆ դոլար գնի և 3 տոկոս մնացածի գումարի դեպքում ։ 2016 թվականի օգոստոսի 2-ից ի վեր գործում է հավելյալ 15 տոկոս հարկ ոչ ռեզիդենտ արտասահմանյան գնորդների համար, ովքեր ցանկանում են ձեռք բերել անշարժ գույք Վանկուվերում։ Արտասահմանյան գնորդ հասկացությունը իր մեջ ներառում է նաև միջազգային ուսանողներին և ժամանակավոր օտարերկրյա աշխատողներին։ Նման դեպքերի ի հայտ գալուց խուսափելու նպատակով նշանակված են տուգանքներ՝ 100,000 ԱՄՆ դոլար ֆիզիկական անձանց և 200,000 ԱՄՆ դոլար իրավաբանական անձանց դեպքում ։
Առաջին անգամ տան գնորդների ծրագիր
Առաջին անգամ տների գնորդներին ծրագիրը առաջարկվել է Բրիտանական Կոլումբիայի կառավարության կողմից, որն առաջարկում է առաջին անգամ տան գնորդներին տրամադրել գույքի փոխանցման հարկի դրույքաչափի նվազեցում կամ ազատում ։
Առաջին անգամ տան գնորդներ ծրագիրը հասանելի է նաև Օնտարիոյում, որն առաջարկում է 750 դոլլար հարկային զեղչ առաջին ագնամ տուն գնողներին։ 2017 թվականին Օնտարիոյի կառավարությունը հայտարարեց նաև հողի փոխանցման հարկի զեղչման մասին, ինչը հնարավորությւոն տվեց մինչև 4,000 ԱՄՆ դոլար զեղչ կիրառելու, այդպիսով առաջին անգամ գնորդները տների համար, որոնց արժեքը կազմում էր մինչև 368,000 ԱՄՆ դոլար, այլևս չէին վճարելու հողի փոխանցման հարկ ։
Նորակառույց տների հարկերից ազատում
Նորակառույց տների հարկերից ազատումը ծրագիր է, որը հնարավորությւոն է տալիս նորակառույց բնակարաններ ձեռք բերողներին չվճարել փոխանցման գույքահարկ կամ վճարել չնչին գումարի չափով։ Ծրագրի շահառու են հանդիսանում նրանք, ովքեր Կանադայի քաղաքացիներ են կամ նրանց մշտական բնակության վայրը համարվում է Կանադան։ Որպեսզի ծրագրի մասնակից դառնա գնորդը, ապա գնման առարկան պետք է գտնվի Բրիտանական Կոլումբիայում, ինչպես նաև նրա շուկայական արժեքը չպետք է գերազանցի 750,000 ԱՄՆ դոլարը, լինի փոքր քան 1,25 արկը և օգտագործվի որպես հիմնական բնակավայր ։
Ֆրանսիա
Ֆրանսիայում գույքահարկը համարվում է տեղական հարկ, որը վճարվում է Ֆրանսիայում գտնվող յուրաքանչյուր գույքի համար։ Այն հնարավորություն է տալիս ֆինանսավորելու տեղական իշխանությունների բյուջեները։ Ֆրանսիայում տարբերում են գույքահարկի հետևյալ երեք տեսակները՝ հարկ կառուցված շինությունների համար, կիսակառույց շենքերի հարկ և տնային տնտեսությունների թափոնների հեռացման հարկ։
Գույքահարկ կառուցված գույքի համար
Սա Ֆրանսիայում ամենատարածված հարկատեսակն է։ Այն մանրամասն ներկայացված է Ֆրանսիայի հարկային օրենսգրքի 1380-րդ հոդվածում։ Քանի որ վերջինս տեղական հարկ է, այն միաժամանակ որոշակիորեն կատարում է սեփականատերերի հաշվառման գրանցամատյանի դեր։ Հարկային գանձումներ իրականացրող մարմինները ամեն տարի հաշվառում են նոր սեփականատերերին։ Որպեսզի օբյեկտը Ֆրանսիայում դառնա հարկման ենթակա անհրաժեշտ է հետևյալ երկու պայմանների առկայությունը՝ գույքը պետք է լինի անշարժ և դասվի անշարժ շինությունների դասին։
Այս հարկատեսակը վերաբերում է հետևյալ խմբերին՝
- Տեղադրումներ, որոնք նախատեսված են մարդկանց ապաստանելու համար՝ տնակ, վերնահարկ, վիլլա և այլն,
- Արդյունաբերական կամ առևտրային կայանքներ՝ արհեստանոցներ, խանութներ և այլն,
- Արվեստի գործեր,
- Նշված տարածքներում նավակների օգտագործումը։
Գույքահարկ կիսակառույց գույքի համար
Այս հարկը վերաբերում է այն հողին, որը չի օգտագործվում բնակելի նպատակներով։
Հարկատեսակը վերաբերում է հետևյալ խմբերին՝
- Գյուղատնտեսական նշանակության հողատարածքներ և ջերմոցային տնտեսություններ,
- Ճահիճներ, աղուտներ,
- Քարհանքներ, հանքեր,
- Գոլֆի խաղադաշտեր՝ առանց կոնստրուկցիաների, անկախ այն բանից առևտրային նպատակով է օգտագործվում, թե ոչ,
- Մասնավոր ճանապարհներ, այգիներ, զբոսայգիներ և այլն,
- Երկաթուղիների զբաղեցրած հողեր։
Գույքահարկի համար պատասխանատու հանդիսանում է այն անձը, ում պատկանում է գույքը և ով կատարում է գույքահարկի գծով վճարումներ, ներառյալ, երբ գույքը վարձակալության է տրված։ Այսպիսով, գույքի հարկի համար պատասխանատու կարող են համարվել, ինչպես ֆիզիկակակն անձիք, այնպես էլ իրավաբանական անձիք, առևտրային կազմակերպություններ։ Գույքահարկն ամեն տարի վճարվում է գույք ունեցողների կողմից, ովքեր հարկային տարվա հունվարի 1-ի դրությամբ ունեն սեփականություն հանդիսացող գույք։ Եթե հարկման ենթակա օբյեկտը վաճառվում է տարվա ընթացքում, վաճառողը իրավունք ունի պահանջելու, որպեսզի գույքահարկի բաժանվի 2 կողմերի միջև։
Առանձնահատուկ դեպքեր՝
Գույքահարկի հաշվարկ և վճարում
Գույքահարկի հաշվարկը կատարվում է հետևյալ բաղադրիչների հիման վրա՝
Գույքահարկի չափը որոշվում է հետևյալ բանաձևի միջոցով՝ հարկման բազա*ՏԻ կողմից սահմանված հարկման դրույքաչափ։
Հարկման բազան հավասար է գույքի կադաստրային վարձակալության արժեքի 50 տոկոսին, իսկ կիսակառույց շինությունների դեպքում՝ 80 տոկոս-ին։ Այս ցուցանիշին հետագայում ավելացվում է վերագնահատման գործակիցը, 2020 թվականի դրությամբ վերջինս կազմում էր 1,012։
Գույքահարկից ազատում
Որոշ դեպքերում գույքահարկի վճարումների գծով հնարավոր են նաև բացառություններ։ Գույքահարկից ազատման պայմանները կարող են կախված լինել գույքի կամ գույքի սեփականատիրոջ վիճակից։
Որոշ գույքեր ընդմիշտ ազատված են հարկման օբյեկտ դասակարգվելուց՝
Որոշակի բացառություններ առկա են նաև կիսակառույց շենքերի դեպքում։
Օրինակ ցանված․ տնկված հողը 100 տոկոսով կարող է ազատվել հարկային վճարումներից կախված տնկարկների առանձնահատկություններից՝ 5-10 տարի ժամկետով։
1999 թվականին Ֆրանսիան հարկ սահմանեց թափուր աշխատատեղերի գույքի համար, կարճ ժամանակամիջոցում համալրվեց թափուր աշխատատեղերի 13 տոկոսը ։
Զուտ գնահատված արժեք
Բանաձևը՝
Ճամայկա
Այստեղ հարկատեսակը վճարվում է տարեկան կտրվածքով և հիմնվում է գույքի չբարելավված արժեքի տոկոսաի վրա։
Լիտվա
Հարկի վճարման ժամանակահատված է համարվում 1 օրացուցային տարին։ Գույքահարկի դրույքաչափը սահմանվում է 0,3-1 տոկոսի սահմաններում, անշարժ գույքի արժեքը հաշվարկվում է քաղաքապետարանի կողմից։
Սկսած 2015 թվականի հունվարի 1-ից եթե անձին պատկանող գույքի արժեքը բարձր է 220,000 եվրոյից, ապա վերջինիս գերազնացող մասի նկատմամբ գործում է ևս 0,5 տոկոս լրացուցիչ գույքահարկի դրույքաչափ։
Սլովակիա
Սլովակիայում օրենքը տարբերակում է անշարժ գույքի հարկի 3 հիմնական տեսակներ՝ հողի հարկ, կառույցների հարկ, բնակարանների և ոչ բնակելի տարածքների հարկ։
Անշարժ գույքի հարկի գծով վարչարարությունն իրականացվում է այն քաղաքապետարանի կողմից, որի տարածքում գտնվում է անշարժ գույքը։ Այն քաղաքներում, որտեղ թաղամասերը բազմաթիվ են, գույքահարկի գծով հարկային վարչարարությունն իրականացվում է տեղական հարկերի և տուրքերի վարչության կողմից, այլ ոչ թե քաղաքային թաղամասերի։ Այսպիսի մոդելներով են առաջնորդվում օրինակ Բրատիսլավան և Կոշիցեն ։
Հարկային պարտավորության ծագումը և դադարումը
Հարկային պարտավորությունը ծագում է օրացուցային տարվա հունվարի 1-ին, երբ հարկ վճարողը դառնում է սեփականատեր կամ գույքի օգտագործող և ավարտվում է նույն օրացուցային տարվա դեկտեմբերի 31-ին, երբ հարկ վճարողը դադարում է գույքի սեփականատեր, օգտագործող հանդիսանալուց։ Եթե հարկ վճարողը դառնում է սեփականատեր կամ գույքի օգտագործող ընթացիկ տարվա օրինակ հունվարի 1-ին, ապա հարկային պարտավորությունը ծագում է հենց այդ պահին։ Հարկային գանձումների տեսանկյունից կարևորվող փաստերի փոփոխությունները, որոնք տեղի են ունենում հարկային տարվա ընթացքում հաշվի չեն առնվում, մինչև հաջորդ հարկային տարվա սկիզբ։
Հարկային հայտարարագիր
Հարկային հայտարարագիրը ներկայացնում է հարկ վճարողը, իսկ չափանիշները սահմանվում են ըստ օրենքի, հետևյալ դասակարգմամբ՝ հողի, շինությունների, բնակարանների և ոչ բնակելի տարածքների հարկ։ Հարկ վճարողը հարկային հայտարարագիր է ներկայացնում այն հարկային ժամանակահատվածի համար, երբ ինքը կրել է հարկային պարտավորություն։ Հարկ վճարողը, պարտավոր է վճարել անշարժ գույքի հարկը համապատասխան հարկային կառավարչին, օրինակ քաղաքապետարաններին մինչև հարկային օրացուցային տարվա նույն ժամանակահատվածի հունվարի 31-ը, երբ նա դարձել է սեփականատեր։ Հարկային տարվա այլ ժամանակահատվածներում, հարկ վճարողը հայտարարգիր չի ներկայացնում, այլ ստանում է որոշում հարկային կառավարչի կողմից։ Օրինակ, եթե դուք գույքը ձեռք եք բերել 2019 թվականի օգոստոսի 25-ին, ապա դուք պարտավորվում եք կատարել ձեր հարկային վճարումները մինչև 2020 թվականի հունվարի 31-ը։ Իսկ այն դեպքում, երբ հարկ վճարողը գույքը ձեռք է բերել աճուրդի միջոցով, ապա նա պարտավոր է հարկային հայտարարագիր ներկայացնել գույքի ձեռքբերման պահից 30 օրվա ընթացքում ։
Համատեղ սեփականություն
Եթե հողամասի, բնակարանի, ոչ բնակելի տարածքի նկատմամբ գործում է համասեփականության իրավունք, ապա վերջինիս գծով առանձին հայտարարագիր ներկայացվում է յուրաքանչյուր ֆիզիկական կամ իրավաբանական անձի կողմից։ Մասնավորապես յուրաքանչյուր համասեփականատեր, պետք է հայտարարագիր ներկայացնի սեփականության իր բաժնեմասին համապատասխան չափով։ Սակայն, եթե համասեփականատերերը համաձայն են հայտարարագիրը ներկայացնում է ընտրված ներկայացուցիչը։ Եթե դա տեղի է ունենում, ապա բոլոր սեփականատերերը այդ մասին պետք է նշում կատարեն հայտարարգրում։ Վերոնշյալը չի տարածվում ամուսինների դեպքում, երբ գործում է ոչ բաժնային սեփականության իրավունք, այս պարագայում հայտարարագիր ներկայացնում է ամուսիններից մեկը ։
Էլեկտրոնային ծառայություններ
Որպես այդպիսին, օրենքը չի սահմանում քաղաքապետարանների կողմից մատուցվող էլեկտրոնային ծառայությունների շրջանակը կապված հարկային վարչարարության գործընթացի հետ։ Անկախ այն հանգամանքից, հնարավոր է հարկային կառավարչի հետ հաղորդակցվել էլեկտրոնային եղանակով թե ոչ, այնուամենայնիվ քաղաքապետարանները իրենց կայքէջերում պետք է հրապարակեն վերջինս կարգավորող կանոնակարգերը, եթե այդպիսիք առկա են՝ ուղեկցվող համապատասխան մեկնաբանություններով և մանրամասներով ։
Հարկի վճարում
Սովորաբար մինչև մայիսի 15-ը հարկային կառավարիչը ուղարկում է հարկային վճարումների ժամանակահատվածում կուտակված հարկային պարտավորությունների վերաբերյալ հայտարարությունը։ Անշարժ գույքի համար գանձվող հարկը ենթակա է վճարման որոշման ընդունումից 15 օրվա ընթացքում ։
Նկատենք, որ հարկային կառավարիչը կարող է նաև համապատասխան ծանուցագրում նշում կատարել, համաձայն որի ընդունելի են նաև հարկային պարտավորությունների մաս-մաս կատարումը։ Եթե գանձման ենթակա պարտավորության չափը գերազանցում է 33,000 եվրոն, ապա քաղաքապետարանները վճարումները վերջինիս գծով պետք է ընդունեն առնվազն 2 անգամյա կտրվածքով։ Նույն պարտավորությունը, որը գերազանցում է 33,000 եվրոն կարող է վճարվել նաև միանգամից, սակայն միայն առաջին վճարման համար նախատեսված ժամանակամիջոցում ։
Սանկցիաներ
Եթե դուք չեք կատարում սահմանված ժամկետում անշարժ գույքի հարկի գծով պարտավորությունները, ապա հարկային կառավարիչը կարող է նշանակել տուգանք գանձման ենթակա գույքահարկի գումարի չափով, ոչ պակաս քան 5 եվրո և ոչ ավելի քան 3,000 եվրո ։
Ամերիկայի Միացյալ Նահանգներ
Գույքահարկը համայնքային բյուջեների եկամուտների համալրման հիմնական աղբյուրն է, որը հնարավորություն է ընձեռում ապահովելու կրթական ծառայություններ, անվտանգություն, բարվոք ճանապարհներ և ենթակառուցվածքներ։ Պետական կառավարման և տեղական ինքնակառավարման իրավասու շատ մարմիններ կարող են նաև ավելացնել անհատների գծով հարկային պարտավորությունների դրույքաչափերը։
Գույքահարկի պատմությունը
Հարկեր հասկացությունը գործնականում հայտնվել է ավելի վաղ, քան ձևավորվել են կառավարությունները։ Ի սկզբանե, նախքան դրամավարկային համակարգի ներկայիս զարգացումը, հարկերը գանձվում էին, որպես տոկոսային վճար ստացված բերքից։ Հետագայում, հին աշխարհում, միջնադարյան Եվրոպայում և ամերիկյան գաղութներում ներմուծեցին գույքահարկ հասկացությունը, որի հիմքում ընկած էր ոչ թե կառույցի-գույքի արժեքը, այլ տարածքի արժեքը ։ Երկարամյա զարգացման արդյունքում գույքահարկը ձեռք բերեց իր ներկայիս տեսքը և դրսևորման ձևերը։
Հին ժամանակներ
Հարկման վերաբերյալ առաջին հիշատակությունները թվագրվում են ավելի քան 6,000 տարի Ք․ ա․, Լագաշում, ներկայիս Իրաքի տարածքում։ Համակարգը կոչվում էր ռոտացիա։ Համակարգը թույլ էր տալիս ամեն ամիս հարկման ենթարկել տարածքի մի մասը, այդպիսով ավելի հեշտացնելով գանձումների գործընթացը։ Հին Եգիպտոսում հարկերի չափերը սահմանվում էին հացահատիկի, եղջերավոր անասունների, յուղի և գարեջրի արժեքի հիման վրա։ Նկատենք, որ այս ժամանակաշրջանում գրագետ էր համարվում 100-ից միայն մեկը։ Հենց նրանք էլ հանդիսանում էին գույքի արժեք գնահատողներ։ Նրանք ունեին տեղեկատվություն յուրաքանչյուր սեփականատիրոջ և նրա սեփականության վերաբերյալ։ Տարեկան կտրվածքով նրանք թարմացնում էին առկա տվյալները և նշումներ կատարում ստացված բերքի վերաբերյալ։ Եթե հարկ վճարողը ի վիճակի չէր լինում կատարելու իր հարկային պարտավորությունը, նրան բերման էին ենթարկում դատարան։ Նկատենք, որ իրենց հմտությունների ու ունակությունների շնորհիվ գնահատողները համարվում էին շատ հարգված մարդիկ ։
20-րդ դար
20-րդ դարի սկզբում հայտնի դարձավ, որ ԱՄՆ-ում բարդ տնտեսական իրավիճակի պայմաններում արդարացի չի լինի համահարթ հարկումը։ Մի շարք բարեփոխումներ իրականացվեցին՝ նվազեցնելու գույքահարկից կախվածության մակարդակը։ Կառավարությունները հիմնականում խրախուսում էին գույքահարկի նվազեցումը և եկամտային հարկերից մուտքերի աճը։ 20-րդ դարում Մեծ դեպրեսիայի ժամանակ իջեցվեցին գույքահարկի դրույքաչափերը, քանի որ մարդկանց եկամուտները կտրուկ նվազեցին։ Մեծ դեպրեսիայից հետո շատ շարժումներ դիմեցին Կառավարությանը՝ իրական հարկային բարեփոխումներ իրականացնելու նպատակով։ Այդ բարեփոխումներից շատերը այսօր էլ արդիական են և գործող օրենքի մի մասն են կազմում ։
Ապագա
Զարգացած և քիչ զարգացած երկրներում կա զգալի ներուժ մեծացնելու գույքահարկի գծով եկամուտների ծավալը, և երկրները քաջ գիտակցում են այս հանգամանքը։ Շարունակաբար նոր ռազմավարություններ են մշակվում և քննարկվում։ Նոր տեխնոլոգիաները և համակարգերը ունեն կարևոր նշանակություն, վերջիններս զգալիորեն բարելավել են հարկային վարչարարության գործընթացը։ Այնուամենայնիվ, եթե քայլեր են ձեռնարկվում մեծացնելու հարկային եկամուտների ծավալը, անհրաժեշտ է նաև հարկ վճարողների աջակցությունը։ Հարկ վճարողների աջակցությունը ստանալու համար, նախ նրանք պետք է ստանան բարելավված տեղական ծառայություններ, բարձր թափանցիկություն, ներառյալ պարտավորության գումարի հաշվարկի վերաբերյալ մեկնաբանություններ և այլն։
Բավարար մարդկային և ֆինանսական ռեսուրսներ պետք է տրամադրվեն հարկային վարչարարությանը, և վերջապես պետք է ապահովել բավարար քաղաքական կամք՝ հարկային բարեփոխումներ իրականացնելու համար ։
Ընթերցանության համար
Կատեգորիա:Հարկում Կատեգորիա:Անշարժ գույք Կատեգորիա:Գույքային իրավունք Կատեգորիա:Հարկեր Կատեգորիա:Իրավունք Կատեգորիա:Ֆինանսներ
Սոնգ Ջե Ռիմ
Սոնգ Ջե Ռիմ (հանգըլ՝ 송재림, հանջա՝ 宋再臨, ), հարավկորեացի դերասան և մոդել ։
Կենսագրություն
Սոնգ Ջե Ռիմը ծնվել է 1984 թվականի փետրվարի 18-ին, Հարավային Կորեայում։ Ջե Ռիմի ընտանիքը հարուստ էր, բայց նա փորձում էր այնպես անել, որ նրա շրջապատողներն այդ մասին չիմանան, քանի որ չէր ցանկանում, որ նրան օգտագործեն հարստության պատճառով։ Ընտանիքի գումարից կախված չլինելու համար նա աշխատել է տարբեր հաստատություններում։ Նրա կյանքում որոշումը միշտ կայացրել է մայրը, նույնիսկ այն հարցերում, որոնք վերաբերում են ապագային։
Ընդունվել է Չունգ Անգ համալսարանի տեղեկատվական համակարգերի ֆակուլտետ ։
Սոնգ Ջե Ռիմը իրեն որպես մոդել փորձելու որոշում է կայացրել, սակայն երբեք այդ մասին չի մտածել։ Երբ հասկացավ, որ այս աշխատանքն բերում է մեծ գումար և թույլ է տալիս էլ ավելի անկախ լինել ծնողներից, որոշում է մնալ և աշխատել մոդելային բնագավառում։
Կարիերա
Սոնգ Ջե Ռիմը հայտնիություն է ձեռք բերել շնորհիվ դորամաների (հեռուստասերիալ) դերերի, ինչպիսիք են «Արևը Լուսնի գրկում»-ը, «Փարիզի մատնահարդարման սրահը», ինչպես նաև նրա վերջին պատմական «Զգացմունքների դարաշրջան» դորաման, որտեղ խաղացել է Դան Դոն Մո Իլ Հվա ուժեղ գանգստերի դերը։
Շուտով էկրաններին կհայտնվի նրա մասնակցությամբ «Թունել 3D» սարսափ ֆիլմը։
Անձնական կյանք
Մայրը հավատացյալ է, դրա պատճառով է, որ տղային տվել է Սոնգ Ջե Ռիմ անունը, որը թարգմանաբար նշանակում է «Տիրոջ երկրորդ գալուստ»։
Արտաքին հղումներ
Կատեգորիա:Դերասաններ այբբենական կարգով Կատեգորիա:Անձինք այբբենական կարգով Կատեգորիա:Սեուլ քաղաքում ծնվածներ Կատեգորիա:Մոդելներ այբբենական կարգով Կատեգորիա:Հարավկորեացի դերասաններ Կատեգորիա:Հարավկորեացի մոդելներ Կատեգորիա:Հեռուստատեսային դերասաններ Կատեգորիա:Չունգ Անգի համալսարանի շրջանավարտներ
Թեմիսքյոյ
Թեմիսքյոյ, գյուղ Արևմտյան Հայաստանում, Խարբերդի վիլայեթի Խարբերդի գավառում ։ Գտնվում էր Խարբերդ քաղաքից 44 կմ արևմուտք, Եփրատ գետի ձախ կողմում ։
Բնակչության մասին տվյալներ չեն պահպանվել։
Ծանոթագրություններ
Կատեգորիա:Արևմտյան Հայաստանի գյուղեր
Բոլշայա Ելխովկա (գյուղ, Լյամբիրսկի շրջան)
Բոլշայա Ելխովկա (Большая Елховка), գյուղ Ռուսաստանի Մորդովիա հանրապետության Լյամբիրսկի շրջանի կազմում։
Թրթուրավոր շրթներկ
Թրթուրավոր շրթներկ (Lipstick (Ascending) on Caterpillar Tracks), կոնցեպտուալ քանդակագործ Կլաս Օլենբերգի 1969 թվականին ստեղծած լեգիրված պողպատից քանդակը։ Գտնվում է Եյլի համալսարանի Մորս քոլեջի բակում ։
Պատմություն
Ճարտարապետության բաժնի ուսանող Ստյուարտ Ռիդը և մի խումբ ուսանողներ Կոնեկտիկուտի Colossal Keepsake կորպորացիայի ներքո հանգանակեցին գումար՝ համագործակցելու Կլաս Օլդենբուրգի հետ։ Քանդակը տեղադրվել է 1969 թվականի մայիսի 15-ին Եյլի համալսարանի Բայնեք հրապարակում (Hewitt Quadrangle)՝ որպես հակապատերազմական բողոքի ցույցերի հարթակ ։
Քանդակը բաղկացած էր փափուկ ուռճացված շրթներկից և փայտե զուգանիվներից ։
1969 թվականի աշնանը Եյլի համալսարան սկսեցին ընդունվել նաև կանայք։ Քանդակը փչացել է և Օլդենբուրգը 1970 թվականի մարտին հեռացրել է այն ։ Այն վերականգնել է լեգիրված պողպատով, և քանդակը վերստին տեղադրել է Մորս քոլեջում 1974 թվականի հոկտեմբերի 17-ին ։
Քանդակը ցուցադրվել է Սոլոմոն Գուգենհայմի թանգարանում և Արվեստի ազգային պատկերասրահում ։
Տվյալներ
Քանդակի չափերն են՝ 740 սմ × 760 սմ × 330 սմ։
Արտաքին հղումներ
Կատեգորիա:ԱՄՆ-ի հուշարձաններ
Ֆիլմեր սուպերհերոսների մասին
Ֆիլմեր սուպերհերոսների մասին, ֆիլմի ժանր, որի նվիրված է սուպերհերոսների արկածներին, այսինքն հերոսների, որոնք օժտված են գերմարդկային ուժով (կամ դրանց փոխարինող տեխնիկայով) և օգտագործում են դրանք չարի դեմ պայքարելուց։ Սուպերհերոսների մասին պատմող ֆիլմերի մեծ մասը հիմնված են կոմիքսների վրա։
Սուպերհերոսների մասին ֆիլմերը հիմնականում նկարահանվում են ԱՄՆ-ում՝ սկսած 1930-ական թվականներից։ Սկզբում դրանք նախատեսվել էին երեխաների և դեռահասների համար, սակայն հանդիսատեը դառավ ավելի ու ավելի հասուն տարիքի։ 2000-ականներից սկսած, Հոլիվուդում տեղի է ունենում նմանատիպ ֆիլմերի արտադրության պայթյուն, ամեն տարի դուրս է գալիս մի քանի ֆիլմ։ Սուպերհերասների ֆիլմերի ամենամեծ կիոարտադրող ընկերությունը «կինոտիեզերք Marvel»-ն է։ Այն սկիզբ է դրել «X-մարդիկ», «Սարդ-մարդը», Բեթմեն և «Սուպերմեն» ֆիլմերի կինոսերիաներիը։
Աղբյուրներ
Կատեգորիա:Ժանրեր Կատեգորիա:Ֆիլմեր սուպերհերոսների մասին
Կրուտիե (գյուղ, Ուգրանսկի շրջան)
Բնակչությունը 2007 թվականին գրանցված տվյալներով կազմում էր 3 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Ուգրանսկի շրջանի բնակավայրեր
Բերեզովսկոե (ավան, Դերգաչևի շրջան)
Բերեզովսկոե (Березівське), ավան Ուկրաինայի Խարկովի մարզի Դերգաչևի շրջանում։ Հիմնադրվել է 1926 թվականին։
2001 թվականի տվյալներով Բերեզովսկոե ավանում բնակվում էր 1 057 մարդ։ Բնակավայրը զբաղեցնում է 0,67 կմ² տարածք։ Բնակչության խտությունը կազմում էր 1577,61 մարդ/կմ²։
Արտաքին հղումներ
Կատեգորիա:Ուկրաինայի Խարկովի մարզի Դերգաչևի շրջանի բնակավայրեր Կատեգորիա:Ուկրաինայի ավաններ Կատեգորիա:1926 թվականին հիմնադրված բնակավայրեր
Հենրիխ Յագոդա
Հենրիխ Գրիգորևիչ Յագոդա (Генрих Григорьевич Ягода, ծնված որպես՝ Ենոխ Գերշևիչ Իեգուդա, ), ռուս բոլշևիկյան հեղափոխական գործիչ, ԽՍՀՄ ​​պետ​​անվտանգության մարմինների գլխավոր ղեկավարներից մեկը, ԽՍՀՄ Ներքին գործերի ժողկոմ (1934-1936)։
Ակտիվ մասնակցություն է ունեցել 1917 թվականի Հոկտեմբերյան հեղափոխությանը։ 1919-1920 թվականներին եղել է Արտաքին առևտրի ժողկոմիսարիատի կոլեգիայի անդամ, գրեթե նույն ժամանակահատվածում՝ Համառուսաստանյան արտակարգ հանձնաժողովի (Չեկա) հատուկ բաժնի գործերի կառավարիչ։ 1934 թվականին, երբ կազմավորվում է ԽՍՀՄ Ներքին գործերի ժողովրդական կոմիսարիատը (ՆԿՎԴ), Իոսիֆ Ստալինի հրամանով նշանակվել է ներքին գործերի ժողկոմ ։
Յագոդայի անմիջական վերահսկողությամբ իրականացվել է Ստալինի ներկուսակցական հակառակորդների (ինչպիսիք Լև Կամենևն ու Գրիգորի Զինովևն էին) ձերբակալումները, դատավարությունները և մահապատիժը, 1930-ականների խորհրդային զանգվածային բռնաճնշումները։ Ղեկավարել է Սպիտակ ծով-Բալթյանի (Բելոմորկանալ) և Մոսկվա-Վոլգա ջրանցքների, «Դինամո» մարզաստադիոնի շինարարությունները, որոնց ժամանակ օգտագործվում էր ԳՈւԼԱԳ-ի ուղղիչ-աշխատանքային ճամբարներում բռնադատվածների աշխատուժը՝ միայն այդ ժամանակահատվածում դառնալով 12000-ից 25000 կալանավորի մահվան պատճառ։
1936 թվականին հեռացվել է Ներքին գործերի ժողկոմի պաշտոնից, ապա նշանակվել կապի մինիստր։ 1937 թվականին հեռացվել է պաշտոնից, այնուհետև կոմկուսի շարքերից և ի վերջո ձերբակալվել ։ Մեղադրվել է վնասարարության, լրտեսության, տրոցկիզմի և դավադրության հանցագործությունների մեջ։ Յագոդան ընդունել է իրեն ներկայացված բոլոր մեղքերը, բացի լրտեսությունից։ Գնդակահարվել է 1938 թվականի մարտի 15-ին։
Արտաքին հղումներ
Կատեգորիա:Ռուսաստանի հրեաներ Կատեգորիա:Ռուս հեղափոխականներ Կատեգորիա:Լենինի շքանշանի ասպետներ Կատեգորիա:Աշխատանքային կարմիր դրոշի շքանշանի ասպետներ Կատեգորիա:Կարմիր դրոշի շքանշանի ասպետներ Կատեգորիա:Ռուս ճարտարագետներ
Ալիկ Գյունաշյան
Ալիկ Յաշայի Գյունաշյան, հայ երգիչ, ՀՀ վաստակավոր արտիստ (2015) : Անդրկովկասյան փառատոնի դափնեկիր, քաղաքային, ժողովրդական և աշուղական երգերի կատարող։
Կենսագրություն
Ալիկ Գյունաշյանը ծնվել է 1954 թվականին, Լենինականում։ Միջնակարգ կրթությունը ստացել է Ավետիք Իսահակյանի անվան թիվ 26, այնուհետև Արտյոմ Պետրոսյանի անվան թիվ 10 դպրոցներում։ 1962 թվականից ընդգրկվելով Լենինականի Սևյանի անվան երգի–պարի համույթում, գյումրեցուն վայել, տարիների ընթացքում արժանացել է բազմաթիվ մրցանակների՝ 5 անգամ ոսկե մեդալի, 10 տարեկան հասակում Անդրկովկասյան մրցույթի դափնեկրի կոչման և այլ մրցանակների։
Ալիկ Գյունաշյանը համերգներով հանդես է եկել ԱՄՆ–ում, Ֆրանսիայում, Հոլանդիայում, Խորհրդային միության մի շարք քաղաքներում, հանրապետության գրեթե բոլոր քաղաքներում ու գյուղերում։
2004 թվականին և 2014 թվականին Երևանում և Գյումրիում մեծ շուքով նշվել է նրա 50 և 60-ամյա հոբելյանները, որի ժամանակ նա պարգևատրվել է ոսկե ձայնասկավառակով, մեդալներով, պատվոգրերով և խրախուսական այլ պարգևներով։ 2011 թվականի սեպտեմբերի 23–ին, Գյումրու օր՚ տոնակատարության ժամանակ Ալիկ Գյունաշյանը պարգևատրվել է Գյումրու պատվավոր «Վարպետ» կրծքանշանով։ 2006 թվականին լույս տեսավ Գագիկ Վարդանյանի «Ալիկ Գյունաշյան» գրկույքը, որը նվիրված է նրա կյանքին ու գործունեությանը։ 2014 թվականի հոկտեմբերի 25–ին Գյումրու օր տոնակատարության ժամանակ, Ալիկ Գյունաշյանին շնորհվեց Գյումրու պատվավոր քաղաքացի կոչումը, իսկ 2014 թվականի դեկտեմբերի 11–ին պարգևատրվել է ՀՀ մշակույթի նախարարության բարձրագույն՝ ոսկե մեդալով ։
Արտաքին հղումներ
Կատեգորիա:Հայ երգիչներ Կատեգորիա:Գյումրու պատվավոր քաղաքացիներ Կատեգորիա:Գյումրի քաղաքում ծնվածներ Կատեգորիա:ՀՀ վաստակավոր արտիստներ
Կարպենկովո (գյուղ, Բուրինի շրջան)
Կարպենկովո (Карпенкове), գյուղ Ուկրաինայի Սումիի մարզի Բուրինի շրջանում։
2001 թվականի տվյալներով Կարպենկովո գյուղում բնակվում էր 58 մարդ։
Անկյունագիծ
Անկյունագիծ (διαγώνιος;  «միջով» +  «անկյուն» ), մաթեմատիկայում ունի երկրաչափական իմաստ, օգտագործվում է նաև քառակուսի մատրիցաների նկարագրության մեջ։ Այն օգտագործվել է Ստրաբոնի և Էվկլիդեսի կողմից։ Լատիներենում այն ստացել է դիագրոն տեսքը, որը շեղանկյան կամ խորանարդի ճեղքման գիծն է։
Բազմանկյուններ և բազմանիստեր
Բազմանիստերի համար անկյունագիծ, դա հատված է, որը միացնում է ոչ կից գագաթները։ Քառանկյունն ունի երկու անկյունագիծ, որոնք միացնում են հանդիպակաց գագաթները։ Ուռուցիկ բազմանկյան անկյունագծերը անցնում են նրա միջով։ Բազմանկյունը ուռուցիկ է միայն և միայն այն դեպքում, երբ նրա անկյունագծերը ընկած են նրա ներսում(նկ․2)։
Դիցուք n-ը բազմանկյան գագաթների թիվն է, հաշվենք անկյունագծերի d թիվը։ Ամեն գագաթ միացված է բոլոր գագաթներին, բացի երկու հարևան գագաթները և ինքն իրեն։ Այսպիսով ամեն գագաթից դուրս է գալիս n-3 անկյունագիծ։ Բազմապատկենք այդ թիվը գագաթների քանակի վրա։
սակայն, մենք կստանան ամեն անկյունագծի համար երկու անգամ( ամեն ծայրի համար), հետևապես՝
Բազմանիստի անկյունագիծ կոչվում է գագաթները միացնող այն հատվածը, որը չի պատկանում նիստերից որևէ մեկին։ Նկար 1-ում պատկերված է խորանարդի A'C և B'D'հատվածները։ Երկրորդ հատվածը խորանարդի անկունագիծ չէ, բայց կողմերից մեկի անկյունագիծն է։
Մատրիցաներ
Քառակուսի մատրիցաների դեպքում, գլխավոր անկյունագիծ է հանդիսանում տարրերի անկյունագծային շարքը, որն անցնում է հյուսիս-արևմուտքից դեպի հարավ-արևելք։ Օրինակ, միավոր մատրիցա կոչվում է մատրիցան, որը գլխավոր անկյունագծի վրա ունի մեկեր, և զրոներ դրանից դուրս։
Մատրիցան կոչվում է անկյունագծային, եթե գլխավոր անկյունագծից դուրս տարրերը հավասար են զրոյի։ Հարավ-արևմտյան անկյունագիծը կոչվում է երկրորդական։
Ծանոթագրություն
Կատեգորիա:Դասական երկրաչափություն Կատեգորիա:Մատրից
Պետրոս Շանշյան
Պետրոս Սամվելի Շանշյան, հայ հասարակական գործիչ, մանկավարժ։
Կենսագրություն
Ծնվել է ազնվականի ընտանիքում։ Ավարտել է Մոսկվայի Լազարյան ճեմարանը (1837 թվական), Պետերբուրգի համալսարանի իրավագիտության ֆակուլտետը (1843 թվականին)։ 1843-1849 թվականներին ապրել է Եվրոպայում, դասախոսություններ լսել Սորբոնի համալսարանում։ 1849 թվականին և 1851-1857 թվականներին լինելով Թիֆլիսի Ներսիսյան դպրոցի տեսուչ՝ բարելավել է դպրոցի ուսումնադաստիարակչական գործը, մտցրել նոր առարկաներ՝ բնական գիտություններ, ընդհանուր պատմություն, ֆրանսերեն։ Ներսես Ե Աշտարակեցու մահից (1857 թվական) հետո, Շանշյանը հալածվել է հետադեմ կղերական գործիչներից և հեռացել Ներսիսյան դպրոցից։ 1858-1862 թվականներին ապրելով Պետերբուրգում՝ Շանշյանը հանդիպումներ է ունեցել «Սովրեմեննիկ»-ի խմբագիրներ Պանանի, Նեկրասովի և ռուս առաջադեմ այլ գրական գործիչների հետ։ 1863 թվականին եղել է Ղարաբաղի Եղիշյան դպրոցի տեսուչը։ Վերադառնալով Թիֆլիս՝ հիմնել է մասնավոր դպրոց։ Կյանքի վերջին տարիներն անցկացրել է Վեձիս գյուղի իր կալվածքում, որի բնակիչներին դեռևս 1850-ական թվականներին ազատագրել էր ճորտական կախումից։ Հեղինակ է ազգային-պահպանողական ոգով գրված «Երկու խոսք համքարների մասին» (1857 թվական, ռուսերեն), «Համառոտություն քրիստոնեական ուսման Հայաստանյայց առաքելական սուրբ եկեղեցվո», 1866 թվական, «Ուսումն պարտուց» (1870 թվական) են աշխատությունների և բազմաթիվ հոդվածների ։
Գրականություն
Կատեգորիա:Հայ հասարակական գործիչներ Կատեգորիա:Հայ մանկավարժներ
Մանկական դեզինտեգրատիվ քայքայում
Պատմություն
Մանկության դեզինտեգրատիվ խանգարումն առաջին անգամ նկարագրեց Թեոդոր Գելլերը (1930) «dementia infantilis» անունով և հետագայում ստացավ Գելլերի համախտանիշ անունը ։
Հիվանդության միջազգային դասակարգում
Հիվանդությունների միջազգային դասակարգում 10-ում (англ. International Statistical Classification of Diseases and Related Health Problems) այն բնորոշվում է որպես երեխայի զարգացման խանգարում՝ մանկական հասակում։ F84.3 -ը ունի հոմանիշներ՝ քայքայիչ փսիխոզ, մանկական դեմենցիա, Գելլերի համախտանիշ, սիմբիոտիկ փսիխոզ, Կրամեր Պալլնովի համախտանիշ ։ Պետք է բացառել ձեռքբերովի աֆազիան էպիլեպսիայով (F80.3x), էլեկտիվ մուտիզմը (F94.0), Ռետտի համախտանիշը (F84.2), շիզոֆրենիան (F20.-) ։
Հոգեկան խանգարումների ախտորոշիչ և վիճակագրական ձեռնարկ
Հոգեկան խանգարումների ախտորոշիչ և վիճակագրական ձեռնարկի 4 հրատարակչության (DSM-IV и DSM-IV-TR) մեջ մանկական դեզինտեգրատիվ քայքայում (childhood disintegrative disorder) ախտորոշումը ունի 299.10 ծածկագիրը և համարվել է որպես առանձին ախտորոշիչ կատեգորիա։
Հաջորդ հրատարակչությունում (DSM-5) մանակական դեզինտեգրատիվ քայքայումը, Ասպերգերի համախտանիշը, աուտիզմը և համատարած զարգացման խանգարում՝ առանց հետագա ճշգրտումների հիվանդությունները միասին կրում էին մեկ ախտորոշում՝ աուտիկ սպեկտրի խանգարում(299.00 (F84.0))։ Այսպիսով, «մանկության դեզինտեգրատիվ խանգարումը» հանվել է ԱՄՆ դասակարգչից։
Թերապիա
Ներկայումս մանկական քայքայիչ խանգարման արդյունավետ բուժում չկա ։
Ծանոթագրություններ
Կատեգորիա:Զարգացման ընդհանուր խանգարումներ Կատեգորիա:Աուտիզմ Կատեգորիա:Ռետտի համախտանիշ
Աստերոիդների ցանկ (314901-315000)
Աստերոիդների ցանկ (314801-314900) * Աստերոիդների ցանկ * Աստերոիդների ցանկ (315001-315100)
Լա Ռոշ դըրիեն (կանտոն)
Լա Ռոշ դըրիեն (La Roche-Derrien), Ֆրանսիայի կանտոն է, գտնվում է Բրետան շրջանում։ Կոտ դ'Արմոր դեպարտամենտի կանտոնն է։ Մտնում է Լանյոն օկրուգի մեջ։ Համաձայն 2006 թվականի մարդահամարի կանտոնի բնակչությունը 6341 մարդ էր։ Կանտոնի համարը 2242 է։ Կանտոնում կա 11 կոմունա։
Արտաքին հղումներ
Կատեգորիա:Ֆրանսիայի կանտոններ
Կորոնարիա կաշվեկերպ
Կորոնարիա կաշվեկերպ, մեխակազգիների ընտանիքին պատկանող ծածկասերմ բույս։ Գրանցված է Հայաստանի Հանրապետության Կարմիր գրքում։
Նկարագրություն
30-70 սմ բարձրությամբ, բազմամյա, գեղազարդային խոտաբույս է։ Տերևները երկարավուն են, կամ էլիպսաձև։ Պսակաթերթերը բոսորագույն կարմիր են կամ ծիրանագույն, 20-25 մմ երկարությամբ ։
Տարածվածություն
Հայաստանում հայտնի է միայն Զանգեզուրի ֆլորիստիկական շրջանում («Շիկահող» պետական արգելոց, Սրաշեն, Նեքին Հանդ)։ Հանդիպում է նաև Նախիջևանում, Թալիշում, Կենտրոնական և Հարավային Եվրոպայուն, Հյուսիս արևմտյան Աֆրիկայում, Հյուսիսային Իրանում, Միջին Ասիայում (Թուրքմենստան) ։
Էկոլոգիա
Աճում է միջին լեռնային գոտում` ծովի մակարդակից 1300 մ բարձրության վրա, անտառում, անտառի եզրերին, ճամփեզրերին։ Ծաղկում է հունիս ամսին, պտղաբերում՝ օգոստոսին ։
Պահպանություն
Վտանգված տեսակ է։ Հայտնի է մեկ պոպուլյացիա։ Տարածման և բնակության շրջանների մակերեսը 10 կմ²-ից պակաս է։ Տեսակին սպառնացող վտանգներն են՝ որպես գեղազարդային բույս չափից ավելի հավաքը, անտառատնտեսական գործունեությունը, ճանապարհաշինությունը, գյուղատնտեսական հանդակների ընդարձակումը։ Հայաստանի Կարմիր գրքի առաջին հրատարակության մեջ ընդգրկված չէր։ Ընդգրկված չէ նաև CITES-ի և Բեռնի կոնվենցիաների հավելվածներում ։
Պոպուլյացիայի մի մասը պահպանվում է «Շիկահող» պետական արգելոցի տարածքում ։
Էնես Քանթեր
էնես Քանթեր (Enes Kanter; ), թուրք պրոֆեսիոնալ բասկետբոլիստ, կենտրոնական։ Հանդես է գալիս Բասկետբոլի ազգային ասոցիացիայի (NBA) «Բոստոն Սելտիքս» ակումբում։
Բասկետբոլային կարիերայից զատ, Քանթերը նաև քաղաքական ակտիվիստ է և հայտնի է որպես Թուրքիայի նախագահ Ռեջեփ Թայիփ Էրդողանի ռեժիմի ամենասուր քննադատներից մեկը։ Քաղաքական հայացքների պատճառով Քանթերը զրկվել է իր երկրի անձնագրից։
Բասկետբոլային կարիերա
2009 թվականին տեղափոխվել է ԱՄՆ և հանդես եկել Կալիֆորնիայի Սթոունրիջի նախապատրաստական դպրոցում(Սիմի Վելի, Կալիֆորնիա) ։
2010 թվականին Քանթերը համալսարանային առաջնությունում (NCAA) ներկայացնում է Կենտուկիի համալսարանը։
Արտաքին հղումներ
Կատեգորիա:Թուրք բասկետբոլիստներ Կատեգորիա:Յութա Ջազի բասկետբոլիստներ Կատեգորիա:Օկլահոմա Սիթի Թանդերի բասկետբոլիստներ Կատեգորիա:Նյու Յորք Նիքսի բասկետբոլիստներ Կատեգորիա:Բոստոն Սելտիքսի բասկետբոլիստներ Կատեգորիա:Պորտլենդ Թրեյլ Բլեյզերսի բասկետբոլիստներ
Հարություն Շալյան
Հարություն Վահանի Շալյան, ամերիկահայ հայագետ, գրող, թարգմանիչ։
Կենսագրություն
Հարություն Շալյանը ծնվել է 1895 թվականին Խարբերդում (Արևմտյան Հայաստան)՝ ուսուցիչ Վահանի ընտանիքում։ Հայրը, ձեռնադրվելով քահանա, վերցրել էր Գուրգեն անունը։ Նա շատ խիստ է եղել որդու հանդեպ։ Հարությունի պատանեկությունն անցել է Մորենիկ գյուղում։ Սովորել է տեղի Եփրատ քոլեջում, այնուհետև՝ Պոլսո Կայսերական համալսարանում ։
Եղել է շատ զարգացած անձնավորություն, ազատ տիրապետել է հայերենին և անգլերենին ։
Գործունեություն
Շալյանը բանասիրական հոդվածներով հանդես է եկել հայկական և ամերիկյան գիտական հանդեսներում։ 1938 թվականին հրատարակվել է նրա «Հեթանոս հովվերգություն» անգլերեն գիրքը, որը բաղկացած է յոթ պատմվածքներից, որոնք պատմում են Ադամի ու Եվայի առասպելի, Վարդի և Սոխակի միջնադարյան սիրավեպի, Վարդավառի և Անահիտի պաշտամունքի տոնակատարությունների, Աստղիկի պաշտամունքի, Լեյլիի և Մեջնունի և այլ սիրավեպերի մասին։ Անգլերեն հրատարակել է նաև գործեր Արտավազդ Բ-ի, Արայի ու Շամիրամի մասին, «Մի ակնարկ հայ բանասիրության վրա» մենագրությունը ։